[{"text_idx": "#000004", "text": "Yn siarad ar Ddiwrnod Rhyngwladol Pobl Anabl (3 Rhagfyr), ar o\u0302l cwrdd a\u0302 phobl yng Nghanolfan Byw Annibynnol Dewis yn gynharach yr wythnos hon, dywedodd y Gweinidog fod y diwrnod yn ein helpu i dynnu sylw at faint o bobl sy\u2019n profi gwahaniaethu ar sail anabledd."}, {"text_idx": "#000005", "text": "Aeth ymlaen i ddweud bod taliadau uniongyrchol yn hanfodol er mwyn helpu pobl anabl i fod yn annibynnol, a bod Llywodraeth Cymru wedi ymrwymo i\u2019w defnyddio\u2019n ehangach."}, {"text_idx": "#000006", "text": "Cafodd y Gweinidog, ynghyd a\u0302\u2019r Dirprwy Weinidog Gwasanaethau Cymdeithasol Julie Morgan, gyfle i gwrdd a\u0302 chynrychiolwyr o Dow Silicones UK Ltd ac Admiral yn ystod yr ymweliad a\u0302 Dewis, er mwyn clywed gan y ddau gwmni am y ffordd y maent yn defnyddio\u2019r Model Cymdeithasol o Anabledd wrth recriwtio ac yn eu gwaith bob dydd."}, {"text_idx": "#000007", "text": "Dywedodd Kim Eversham o Dow, a fu\u2019n bresennol yn y digwyddiad gyda nifer o interniaid o Brosiect SEARCH y cwmni: \u201cRydyn ni wedi bod yn cynnal ein rhaglen Prosiect SEARCH ers pedair blynedd. Drwy\u2019r rhaglen, rydyn ni wedi cynnal hyfforddiant \u2018Anabledd Dysgu\u2019 ar gyfer gweithwyr Dow er mwyn codi ymwybyddiaeth a newid meddylfryd a barn pobl tuag at anableddau dysgu."}, {"text_idx": "#000008", "text": "\u201cDrwy Brosiect SEARCH rydyn ni wedi ymrwymo i newid bywydau pobl ifanc sydd ag anableddau dysgu ac awtistiaeth ac i gefnogi unigolion i gael swyddi ystyrlon.\u201d"}, {"text_idx": "#000011", "text": "\u201cMae ein ti\u0302m Llesiant a Chymorth yn y Gweithle pwrpasol ar gael i wrando ar bryderon pobl, i roi addasiadau personol ar waith, ac i ryddhau potensial llawn pob un o\u2019n cydweithwyr nawr, ac yn y dyfodol\u201d."}, {"text_idx": "#000012", "text": "Dywedodd y Gweinidog Cyfiawnder Cymdeithasol Jane Hutt fod Llywodraeth Cymru wedi sefydlu Tasglu Hawliau Pobl Anabl a\u2019i bod yn gwneud pob ymdrech i sicrhau bod pobl anabl yn gallu rheoli eu bywydau eu hunain a manteisio ar yr holl fuddion a hawliau y mae pobl eraill yn eu cymryd yn ganiataol."}, {"text_idx": "#000017", "text": "Clinigau ffliw galw heibio i blant a phobl ifanc i\u2019w cynnal yn Rhydaman"}, {"text_idx": "#000021", "text": "Cofio dioddefwyr ar ddiwrnod Cofio\u2019r Holocost"}]